b'\n_START_ARTICLE_\nAmanita rubescent\n_START_SECTION_\nMorfologia\n_START_PARAGRAPH_\nAquest bolet t\xc3\xa9 la t\xc3\xadpica fesomia de les amanites, amb un barret de 5 a 15\xc2\xa0cm de di\xc3\xa0metre de color marr\xc3\xb3 vermell\xc3\xb3s, convex al principi i que s\'aplana amb el temps, de color variable, sovint bru rogenc, semblant al vi de taula (a aquesta caracter\xc3\xadstica es refereix el seu nom popular de "vinosa"), per\xc3\xb2 tamb\xc3\xa9 rosat i grog\xc3\xb3s, amb esquames desiguals de color grisenc o rosat irregularment repartides. L\xc3\xa0mines blanques, atape\xc3\xafdes, que amb el temps, o si se les toca, prenen coloracions rosades._NEWLINE_Peu de fins a 20\xc2\xa0cm d\'al\xc3\xa7\xc3\xa0ria, blanc o rosat tacat de vermell a la base i a les ferides, guarnit amb un anell blanc o rosat, membran\xc3\xb3s, estriat. La base acaba amb un bulb de forma m\xc3\xa9s o menys arrodonida, de vegades en forma de nap, on a penes es veuen restes del vel, puix que gaireb\xc3\xa9 tot ell queda enganxat sobre el barret en forma d\'esquames i no hi ha volva._NEWLINE_Carn blanca, tova, rosada en contacte amb l\'aire o si se es toca, sovint atacada de larves._NEWLINE_T\xc3\xa9 un capell convex de color marr\xc3\xb3 vermell\xc3\xb3s que fa uns 15\xc2\xa0cm across. La seva carn \xc3\xa9s blanca per\xc3\xb2 exposada a l\'aire es torna rosada. Aquesta caracter\xc3\xadstica serveix per diferenciar-la de la t\xc3\xb2xica Amanita pantherina. L\'est\xc3\xadpit o peu \xc3\xa9s blanc i fa uns 15\xc2\xa0cm d\'alt. Per sota del capell les l\xc3\xa0mines s\xc3\xb3n blanques i quan es danyen mostren taques roges._NEWLINE_El seu anell \xc3\xa9s estriat a la part superior cosa que tamb\xc3\xa9 el distingeix d\'Amanita pantherina._NEWLINE_Les espores s\xc3\xb3n nblanques, amiloides, d\'uns 8 per 5\xc2\xa0\xc2\xb5m de mida.\n_START_SECTION_\nH\xc3\xa0bitat\n_START_PARAGRAPH_\nSurt a l\'estiu i a la tardor, tant a les pinedes com en boscos de caducifolis, sense prefer\xc3\xa8ncies marcades._NEWLINE_\xc3\x89s com\xc3\xba a gran part d\'Europa i est d\'Am\xc3\xa8rica del Nord, creix en s\xc3\xb2ls pobres i tamb\xc3\xa9 en boscos de caducifolis o de con\xc3\xadferes. A \xc3\x80frica del Sud es va introduir de forma accidental per arbres importats d\'Europa.\n_START_SECTION_\nComestibilitat\n_START_PARAGRAPH_\n\xc3\x89s un bolet comestible sense valor, que conv\xc3\xa9 coure molt b\xc3\xa9 si alg\xc3\xba pret\xc3\xa9n menjar-ne. Millor rebutjar-lo per la possibilitat de confondre\'l amb les amanites metzinoses._NEWLINE_En estat cru el gust que t\xc3\xa9 \xc3\xa9s suau, per\xc3\xb2 t\xc3\xa9 un reragust agre. No t\xc3\xa9 una olor forta.\n_START_SECTION_\nPossibles confusions amb altres esp\xc3\xa8cies\n_START_PARAGRAPH_\nPotser es pot confondre amb altres amanites com el pixac\xc3\xa0 (Amanita pantherina), de tonalitats m\xc3\xa9s brunes i esquames del capell blanques, i amb la cua de cavall grossa (Amanita spissa) de peu radicant. Cap d\'aquests dos bolets enrogeix com l\'amanita rubescent.\n_START_SECTION_\nAltres esp\xc3\xa8cies similars\n_START_PARAGRAPH_\nMolt estretament relacionades s\xc3\xb3n Amanita brunneolocularis, A. orsonii, A. rubescens var. alba, i A. rubescens var. congolensis.\n_START_SECTION_\nVer\xc3\xad\n_START_PARAGRAPH_\nAmanita rubescens cont\xc3\xa9 un ver\xc3\xad hemol\xc3\xadtic en estat cru; la toxina es destrueix en la cocci\xc3\xb3. _NEWLINE_Alguns experts recomanen evitar el consum de qualsevol esp\xc3\xa8cie d\'Amanita.'